
ΤΕΥΧΟΣ ΔΕΥΤΕΡΟ 


Αρ 


. Φύλλου 5742 


ΑΠΟΦΑΣΕΙΣ 

Αριθμ. 3558/196351 

Έγκριση της 300/2018 απόφασης του Δημοτι¬ 
κού Συμβουλίου Δήμου Μακρακώμης περί κυ- 
κλοφοριακών ρυθμίσεων στη Δ.Κ. Σπερχειάδας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87Α') «Νέα Αρ¬ 
χιτεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

2. Τις διατάξεις του ν. 3463/2006 (ΦΕΚ 114 Α') «Κώδικας 
Δήμων και Κοινοτήτων» ως ισχύει. 

3. Τις διατάξεις του π.δ. 138/2010 (ΦΕΚ 231 Α') «Ορ¬ 
γανισμός της Αποκεντρωμένης Διοίκησης Θεσσαλίας - 
Στερεός Ελλάδας». 

4. Τις διατάξεις του ν. 2503/1997 (ΦΕΚ 107Α') «Διοί¬ 
κηση, οργάνωση, στελέχωση της Περιφέρειας ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» ως ισχύει. 

5. Τις διατάξεις του ν. 2696/1999 (ΦΕΚ 57Α ) «Κύρωση 
του Κώδικα Οδικής Κυκλοφορίας» και ειδικότερα του 
άρθρου 52 παρ. 1 όπως αντικαταστάθηκε με το άρθρο 48 
παρ. 9 του ν. 4313 του 2014 (ΦΕΚ 261 Α'). 

6. Το άρθρο 109 του ν.2696/1999 (ΦΕΚ57/Α') περί δη¬ 
μοσίευσης αποφάσεων που εκδίδονται κατ’ εξουσιοδό¬ 
τηση του Κώδικα Οδικής Κυκλοφορίας στην Εφημερίδα 
της Κυβερνήσεως. 

7. Τις διατάξεις του ν. 4530/2018 (ΦΕΚ 59/Α') «Ρυθμί¬ 
σεις θεμάτων μεταφορών και άλλες διατάξεις». 

8. Την αρ. 52907/2009 (ΦΕΚ 2621Β731-12-2009) από¬ 
φαση Υπουργού Περιβάλλοντος ενέργειας και κλιματι¬ 
κής αλλαγής «Ειδικές ρυθμίσεις για την εξυπηρέτηση 
ατόμων με αναπηρία σε κοινόχρηστους χώρους των 
οικισμών που προορίζονται για την κυκλοφορία πεζών». 

9. Την αριθμ. ΔΜΕΟ/ε/1308/15-12-1995 (ΦΕΚ 30/Β7 
1996) περί Κατάταξης Εθνικών Οδών περιφερειακών 
Αττικής, Στερεός Ελλάδας Θεσσαλίας Ηπείρου, Μακε¬ 
δονίας και Θράκης σε Βασικό (Πρωτεύον), Δευτερεύον 
καιΤριτεύον Εθνικό Οδικό Δίκτυο. 


10. Την αριθμ. 44070/2194/2009 απόφαση του Γε¬ 
νικού Γραμματέα Περιφέρειας Στερεός Ελλάδας περί 
καθορισμού οδών που ανήκουν στην αρμοδιότητα συ¬ 
ντήρησης των υπηρεσιών της Περιφέρειας Στ. Ελλάδας 
(ΦΕΚ 270 ΑΑΠ). 

11. Την αριθμ. 62240/698/2011 απόφαση του Περιφε¬ 
ρειάρχη Στερεός Ελλάδας περί καθορισμού οδών που 
ανήκουν στην αρμοδιότητα συντήρησηςτων υπηρεσιών 
της Περιφέρειας Στ. Ελλάδας (ΦΕΚ 2190 Β'). 

12. Την αρ. ΔΜΕΟ/Ο/613 (ΦΕΚ 905 Β72011) απόφαση 
Υπουργού Υποδομών Μεταφορών και Δικτύων «Έγκρι¬ 
ση: 1) Οδηγιών Μελετών Οδικών Έργων Κατακόρυφης 
Σήμανσης Αυτοκινητοδρόμων (ΟΜΟΕ-ΚΣΑ), 2) Προδια¬ 
γραφών και Οδηγιών Σήμανσης Εκτελούμενων Έργων 
(ΟΜΟΕ, ΣΕΕΟ)». 

13. Την αρ. ΔΜΕΟ/Θ/3050/2013 (ΦΕΚ 2302 Β'/ 
16-9-2013) απόφαση Υπουργού Υποδομών Μεταφορών 
και Δικτύων «Έγκριση Τεχνικών Οδηγιών κυκλοφορια- 
κών παρεμβάσεων στο αστικό περιβάλλον για την εφαρ¬ 
μογή τους σε περιοχές σχολικών συγκροτημάτων...». 

14. Το αρ. 15109/13-5-2013 έγγραφο της Δ/νσης Οργά¬ 
νωσης και Λειτουργίας ΟΤΑτου Υπουργείου Εσωτερικών 
με θέμα «Εγκρίσεις αποφάσεων συλλογικών οργάνων 
των ΟΤΑ που αφορούν μέτρα ρύθμισης οδικής κυκλο¬ 
φορίας από τους Γενικούς Γραμματείς Αποκεντρωμένων 
Διοικήσεων». 

15. Την αρ. 9663/97430/2-9-2013 απόφαση Γενικής 
Γραμματέα Αποκεντρωμένης Διοίκησης Θεσσαλίας - Στε¬ 
ρεός Ελλάδας με θέμα «Ασκηση αρμοδιότητας έγκρισης 
αποφάσεων Ο.Τ.Α. α * 1 2 3 4 5 6 7 8 9 και β 1 βαθμού περί κυκλοφοριακών 
ρυθμίσεων». 

16. Την αριθ. 13917 απόφαση του Υπουργού Εσωτε¬ 
ρικών περί Διορισμού Συντονιστή της Αποκεντρωμέ¬ 
νης Διοίκησης Θεσσαλίας- Στερεάς Ελλάδας (Φ.Ε.Κ. 250 
τ.ΥΟΔΔ 26-5-2017). 

17. Την αρ. πρωτ. οικ. 11181/136302/28-8-2017 από¬ 
φαση του Συντονιστή Αποκεντρωμένης Διοίκησης 
Θεσσαλίας - Στερεάς Ελλάδας με θέμα «Τροποποίηση- 
συμπλήρωση της αρ. 9663/97430/2-9-2013 απόφασης 
της Γενικής Γραμματέα, όπως τροποποιήθηκε με την 
υπ'αριθμ. 1122/9732/28-1-2014 απόφαση, αναφορικό 
με την άσκηση αρμοδιότητας σύμφωνα με τα άρθρα 52 
και 52Α του ν. 2696/1999, όπως ισχύει. 

18. Την αρ. πρωτ. οικ. 1094/10310/22-1 -2018 απόφα¬ 
ση του Συντονιστή Αποκεντρωμένης Διοίκησης Θεσ¬ 
σαλίας - Στερεός Ελλάδας περί ορισμού αναπληρωτή 
Προϊσταμένου της Γενικής Διεύθυνσης Χωροταξικής και 
Περιβαλλοντικής Πολιτικής. 

19. Το αρ. πρωτ. Δ.Ο.Υ./277/Φ.252/26-3-2018 έγγραφο 
της Δ/νσης Οδικών Υποδομών του Υπουργείου Υποδο¬ 
μών και Μεταφορών με θέμα «Μέτρα ρύθμισης της κυ¬ 
κλοφορίας (Κώδικας Οδικής Κυκλοφορίας (ν. 2696/1999 
όπως έχει τροποποιηθεί και ισχύει)». 

20. Το αρ. πρωτ. Δ.Ο.Υ-οικ./2696/Φ.252/18-5-2018 έγ¬ 
γραφο της Δ/νσης Οδικών Υποδομών του Υπουργείου 
Υποδομών και Μεταφορών με θέμα «Μέτρα ρύθμι¬ 
σης της κυκλοφορίας (Κώδικας Οδικής Κυκλοφορίας 
(ν. 2696/1999 όπως έχει τροποποιηθεί και ισχύει)». 

21. Το αρ. πρωτ. Δ.Ο.Υ/οικ./5067/Φ.250/27-9-18 έγ¬ 
γραφο της Δ/νσης Οδικών Υποδομών του Υπουργείου 
Υποδομών και Μεταφορών με θέμα «Αιτήματα για νέες 
εγκαταστάσεις φωτεινής σηματοδότησης». 

22. Το αρ. 7737/170221/24-10-18 έγγραφο του τμήμα¬ 
τος Διοικητικού - Οικονομικού Ν. Φθιώτιδας της Δ/νσης 
Διοίκησηςτης Γενικής Διεύθυνσης Εσωτερικής Λειτουρ¬ 
γίας της Αποκεντρωμένης Διοίκησης Οεσσαλίας-Στερεάς 
Ελλάδας το οποίο βεβαιώνει ότι η αρ. 300/2018 Από¬ 
φαση του ΔΣ του Δήμου Μακρακώμης είναι νομότυπα 
ληφθείσα. 

23. Το αριθμ. 20892/7627/16-11-2018 έγγραφο του 
Δήμου Μακρακώμης με το οποίο μας διαβιβάστηκε η 
από 1/8/18 τεχνική έκθεση του Δήμου Μακρακώμης και 
το αρ. 20545/14-11-18 έγγραφο της Δ/νσης Μεταφορών 
και Επικοινωνιών Π Ε Φθιώτιδας σύμφωνα με το οποίο οι 
επικείμενες κυκλοφοριακές ρυθμίσεις δεν επηρεάζουν 
τις υπηρεσίες των μέσων μαζικής μεταφοράς. 

24. Την αριθμ. 13/2018 απόφαση της Επιτροπής Ποι¬ 
ότητας Ζωής Δήμου Μακρακώμης. 

25. Το γεγονός ότι οι προτεινόμενες κυκλοφοριακές 
ρυθμίσεις της αρ. 300/2018 απόφασης του Δ.Σ. αιτιο¬ 
λογούνται επαρκώς στηνΤεχνική Έκθεση τουΤμήματος 
Τεχνικών Υπηρεσιών και Πολεοδομίας Δήμου Μακρα¬ 
κώμης με παρεμβάσεις κυκλοφοριακού χαρακτήρα που 
έχουν στόχο την καλύτερη κυκλοφοριακή ρύθμιση στη 
Δ.Κ. Σπερχειάδας. 

26. Το γεγονός ότι: α) από τις κανονιστικές διατάξεις 
αυτής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α. και β) η παρούσα απόφαση αφορά 
μόνο την έγκριση των κυκλοφοριακών ρυθμίσεων που 
αναφέρονται παρακάτω, δεν απαλλάσσει τον Δή μο από 
τυχόν άλλες εγκρίσεις που απαιτούνται για την υλοποί¬ 
ηση των κυκλοφοριακών ρυθμίσεων και δεν αποτελεί 
έγκριση χρηματοδότησης των έργων που απαιτούνται 
για την υλοποίηση τους, αποφασίζουμε: 

Την έγκριση της αρ. 300/2018 απόφασης του Δη μοτι- 
κού Συμβουλίου Μακρακώμης, σχετικά με κυκλοφορι- 
ακή ρύθμιση στην οδό Β. Βουλγαροκτόνου έμπροσθεν 
του 2ου Δημοτικού Σχολείου, στον οικισμό Κουφοδέ- 
ντρων της Δ.Κ. Σπερχειάδας, ως εξής: 


- Αλλαγή (μείωση) μέσου πλάτους του οδοστρώματος 
σε 7,10μ στο μήκος των 110μτης οδού, κατόπιν παρέμ¬ 
βασης στο πεζοδρόμιο από την πλευρά της εισόδου- 
εξόδου της σχολικής μονάδας μέχρι την διασταύρωση 
των οδών. 

- Διπλή συνεχή διαγράμμιση (λευκή) του άξονα της 
οδού Β. Βουλγαροκτόνου για να διαχωρίζονται οι αντί¬ 
θετες κατευθύνσεις των λωρίδων κυκλοφορίας και να 
απαγορεύεται η υπέρβασή τους. 

- Μονή συνεχή διαγράμμιση (λευκή) του άξονα της 
οδού Β. Βουλγαροκτόνου στο μήκος της οδού όπου 
υπάρχει ήδη στένωμα του πλάτους της. 

- Μονή διακεκομμένη διαγράμμιση (λευκή) πριν το 
στένωμα της οδού. 

-Τεθλασμένη κίτρινη γραμμή (ζιγκ-ζαγκ) εκατέρωθεν 
της διάβασης και στις δύο λωρίδες κυκλοφορίας. 

- Κατασκευή διάβασης πεζών πλάτους 4,00μ, μέσω 
κατάλληλης διαγράμμισης του οδοστρώματος, σε από¬ 
σταση 15μ περίπου από την είσοδο του σχολείου. 

-Τοποθέτηση κατάλληλων πινακίδων ρύθμισης ασφα¬ 
λούς κυκλοφορίας ως εξής: 

• Πινακίδα Κ-16 (κίνδυνος λόγω συχνής κίνησης παι¬ 
διών) και Ρ-32 (περιορισμός της μέγιστης ταχύτητας στα 
30 χλμ. την ώρα), χωριστές στον ίδιο στύλο σε κάθε κα¬ 
τεύθυνση του κεντρικού δρόμου. 

• Πινακίδα Π-21 (διάβασης πεζών) πριν την διάβαση 
πεζών σε κάθε κατεύθυνση του κεντρικού δρόμου. 

• Πινακίδα Ρ-40 (απαγορεύεται η στάση και η στάθμευ¬ 
ση) και Πρ-4α (αρχή ισχύος πινακίδας Ρ-40 που τοποθε¬ 
τείται κάθετα προς τον άξονα της οδού) χωριστές στον 
ίδιο στύλο σε κάθε κατεύθυνση του κεντρικού δρόμου. 

• Πινακίδα Ρ-40 (απαγορεύεται η στάση και η στάθμευ¬ 
ση) και Π ρ-4γ (τέλος ισχύος πινακίδας Ρ-40 που τοποθε¬ 
τείται κάθετα προς τον άξονα της οδού) χωριστές στον 
ίδιο στύλο σε κάθε κατεύθυνση του κεντρικού δρόμου. 

■ Πινακίδα Κ-5 (επικίνδυνη στένωση οδοστρώματος 
και στις δύο πλευρές). 

• Πινακίδα Κ-6δ (επικίνδυνη στένωση οδοστρώματος 
στην δεξιά πλευρά). 

• Πινακίδα (Ρ-2) (υποχρεωτική διακοπή πορείας) στην 
μία κατεύθυνση του δρόμου. 

• Πινακίδα (Κ-16) Κίνδυνος λόγω συχνής κίνησης παι- 
διών+Ρ-32 περιορισμός της μέγιστης ταχύτητας στα 
30χλμ. την ώρα+ΑΡΓΑ (σε ενιαίο αντανακλαστικό φύλλο 
αλουμινίου). 

■ Πινακίδα (Π-78) Για υποχρεωτικό πέρασμα από τα 
αριστερά νησίδας ή εμποδίου και συνδυάζεται η τοποθέ¬ 
τηση της με την Ρ-52α (σε ενιαίο αντανακλαστικό φύλλο 
αλουμινίου). 

Οι πινακίδες σήμανσης θα είναι μικρού μεγέθους, 
δηλαδή οι κυκλικές θα είναι διαμέτρου 450ιηιη, οι ισό¬ 
πλευρες τριγωνικές πλευράς 600 ιτίιπ, οι πληροφοριακές 
με γράμματα ύψους 105γπιπ και η οκταγωνική 5ΤΟΡ με 
μήκος πλευράς 247ιηιη. 

Οι εν λόγω εγκρίσεις χορηγούνται με τις εξής προϋ¬ 
ποθέσεις: 

- Οι αναγκαίες παρεμβάσεις για την υλοποίηση των εν 
λόγω κυκλοφοριακών ρυθμίσεων (π.χ. τοποθέτηση κα¬ 
τάλληλης οριζόντιας και κάθετης σήμανσης, χρήση κα¬ 
τάλληλων υλικών κ.λ.π.) θα είναι σύμφωνες με τον Κ.Ο.Κ. 
και ειδικότερα των απαιτήσεων του αρθ. 34 αυτού, καθώς 
και με τις προδιαγραφές του Υπουργείου Υποδομών και 
Μεταφορών (Γενική Δ/νση Συγκοινωνιακών Υποδομών). 

Επίσης, θα εναρμονίζονται και με τα όσα καθορίζονται 
από την ΔΜΕΟ/0/3050/2013 (ΦΕΚ 2302 Β716-9-2013) 
και συγκεκριμένα όσα αναφέρονται στο παράρτημα 
Β - παρ. Β4 περί Μείωσης Πλάτους Οδοστρώματος και 
στο παράρτημα Γ περί παρεμβάσεων και ρυθμίσεων σε 
περιοχές σχολικών συγκροτημάτων 

- Να λαμβάνεται μέριμνα ώστε με την εφαρμογή των 
προτεινόμενων κυκλοφοριακών ρυθμίσεων να μην 
επηρεάζονται οι υπηρεσίες των μέσων οδικής μαζικής 
μεταφοράς. 

- Οι προτεινόμενες κυκλοφοριακές ρυθμίσεις να υπο¬ 
στηρίζουν και τις ανάγκες των ατόμων με αναπηρία 
(ΑμεΑ). 

- Η υλοποίηση των ρυθμίσεων θα γίνει με ευθύνη του 
Δήμου Μακρακώμης, ο οποίος καθ όλη την χρονική 
διάρκεια εφαρμογής των εν λόγω κυκλοφοριακών ρυθ¬ 


μίσεων υποχρεούται να αξιολογεί την αποτελεσματικό- 
τητα των μέτρων σε σχέση με το ευρύτερο δίκτυο κυκλο¬ 
φορίας της πόλης, παρακολουθώντας και συντηρώντας 
τα σχετικά έργα (οδόστρωμα- σήμανση κ.λ.π.). 

- Αυτοδίκαιης ανάκλησης της, σε περίπτωση μη τήρη¬ 
σης των όρων και των προϋποθέσεων που έχουν τεθεί 
από τους αρμόδιους φορείς και με την απόφαση αυτή. 

- Με την παρούσα απόφαση δεν νομιμοποιούνται τυ¬ 
χόν παράνομες ενέργειες ούτε υποκαθίστανται άλλες 
αδειοδοτήσεις και εγκρίσεις που τυχόν απαιτούνται για 
την υλοποίηση των εν λόγω κυκλοφοριακών ρυθμίσεων. 

- Παρακολούθησης της ακριβούς εκτέλεσης των όρων 
που έχουν τεθεί με αυτή, από τις Αρχές προς τις οποίες 
αποστέλλεται, στα πλαίσια των αρμοδιοτήτων τους. 

- Η τοποθέτηση άλλων, πλην ρυθμιστικών, πινακίδων, 
(πληροφοριακών, αναγγελίας κινδύνου ή πινακίδων που 
διευκολύνουν και βελτιώνουν την ρύθμιση ή την ασφά¬ 
λεια της κυκλοφορίας), μπορεί να γίνει με ευθύνη του 
Δήμου. 

- Να τηρούνται απαρέγκλιτα τα όσα αναγράφονται 
στην Τεχνική Έκθεση του Τμήματος Τεχνικών Υπηρεσιών 
και Πολεοδομίας του Δήμου Μακρακώμης, βάσει της 
οποίας ελήφθη η 300/2018 απόφαση του Δημοτικού 
Συμβουλίου. 

Η παρούσα ισχύει από τη δημοσίευση της στην Εφη¬ 
μερίδα της Κυβερνήσεως. 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 54% 

Η απόφαση αυτή να δημοσιευθεί στην Εφημερίδα της Κυβερνήσεως. 
Λαμία, 6 Δεκεμβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 

Καποδιστρίου 34,Τ.Κ. 104 32, Αθήνα 

